Messier 2
Messier 2 (ka NGC 7089) on kerasparv, mis asub Veevalaja tähtkujus. Parve avastas 1746. aastal Prantsuse astronoom Jean-Dominique Maraldi kui vaatles koos Jacques Cassiniga komeeti. 1760. aastal taasavastas selle Charles Messier, kes arvas, et see on tähtedeta udukogu. 1783. aastal vaatles William Herschel parve tähti. Messier 2 asub Maast umbes 55 000 valgusaasta kaugusel ja selle diameeter on 175 valgusaastat. Messier 2 sisaldab umbes 150 000 tähte ja see on üks suurimaid teadaolevaid kerasparvi. Parv on umbes 13 miljardit aastat vana ja on Linnutee vanimaid kerasparvi.